**Tiszavasvári Város Önkormányzata**

**Képviselő-testületének**

**345/2018. (XII.19.) Kt. számú**

**határozata**

**A Fogyasztóvédők Magyarországi Egyesületének helyiséghasználatra vonatkozó kérelméről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testületnek szándékában áll a **Fogyasztóvédők Magyarországi Egyesület** (1053 Budapest, Henszlmann Imre u. 9. fsz/1.) részére bérbe adni a Tiszavasvári Polgármesteri Hivatal külön bejáratú épületrészében lévő **Vasvári Pál termet pénzügyi fogyasztóvédelmi tevékenység végzése céljából**, mely soránaz Egyesület a lakosság részére 2-3 havi rendszerességgel kihelyezett tanácsadást (igény szerint pénzügyi tudatossággal kapcsolatos tájékoztató előadást) tartana munkanapokon, 6 órás időtartamban bármiféle fizetős szolgáltatás, vagy értékesítési tevékenység nélkül.
2. A helyiség bérlete után fizetendő bérleti díj: 1.500 Ft/óra + ÁFA.
3. A Képviselő-testület felkéri a polgármestert, hogy
* tájékoztassa az Egyesület képviselőjét a döntésről,
* a bérlet részleteire vonatkozóan folytasson további egyeztetést az Egyesülettel,
* a bérleti szerződés-tervezetet terjessze a Képviselő-testület elé.

 Határidő: azonnal, illetve esedékességkor Felelős: Szőke Zoltán polgármester

 **Szőke Zoltán Ostorháziné dr. Kórik Zsuzsanna**

 **polgármester jegyző**